Δημήτρης Καρατζιοβαλής

Ο Δημήτρης Καρατζιοβαλής (γεννημένος στις 22 Ιουλίου 1975) είναι Έλληνας βετεράνος ποδοσφαιριστής και νυν προπονητής τερματοφυλάκων, που έχει συνδέσει το όνομά του και την καριέρα του κυρίως με τον Απόλλων Καλαμαριάς και τον Άρη Θεσσαλονίκης.

 Ποδοσφαιρική καριέρα 
Ο γεννημένος στη Θεσσαλονίκη, μετακόμισε με την οικογένειά του στο Νέο Μαρμαρά Χαλκιδικής σε ηλικία τριών μηνών, μετά το θάνατο του πατέρα του. Ασχολήθηκε από νωρίς με τον αθλητισμό και ειδικότερα με το μπάσκετ και το βόλεϊ. Από ένα τυχαίο γεγονός (απουσίαζαν και οι δυο τερματοφύλακες της ομάδας) βρέθηκε να υπερασπίζεται τη ομάδα του χωριού του, την Προποντίδα Νέου Μαρμαρά Χαλκιδικής, και σύντομα τον κέρδισε το ποδόσφαιρο. 

Το καλοκαίρι του 1997 μεταγράφηκε στην ομάδα των Ποσειδώνα Νέας Μηχανιώνας, όπου και αγωνίσθηκε για μια τριετία και με την με τη φανέλα της οποίας κατέγραψε 38 εμφανίσεις στο πρωτάθλημα της Γ΄ Εθνικής. Μάλιστα ήταν παρών και στη σημαντικότερη επιτυχία του συλλόγου, το Νοέμβρη του 1998, όταν απέκλεισε στο Κύπελλο Ελλάδας την ΑΕΚ. Ποσειδώνας Μηχανιώνας: «Φρεσκάρει» μνήμες με την ένδοξη πρόκριση επί της ΑΕΚ με Πρίττα στο Κύπελλο το 1998 (vid) 

Το καλοκαίρι του 2000 κατηφόρισε στην Αθήνα για να αγωνιστεί στον Απόλλων Αθηνών. Την τελευταία μέρα της θερινής προετοιμασίας με την νέα του ομάδα, ο Καρατζιοβαλής έπαθε ρήξη πρόσθιου χιαστού και έμεινε οκτώ μήνες εκτός γηπέδων, χάνοντας στην ουσία όλη τη χρονιά αλλά και παράλληλα την ευκαιρία να αγωνιστεί σε κάποιο επίσημο αγώνα της Α’ Εθνικής. 

Αν και του ζητήθηκε να παραμείνει στην ομάδα, αυτός επέλεξε να επιστρέψει στη Βόρεια Ελλάδα και υπέγραψε συμβόλαιο με τον Αθλητικός Σύλλογος Κασσάνδρας, ένα νοικοκυρεμένο σωματείο και ανερχόμενη τότε ομάδα στη Γ’ Εθνική. Με την ομάδα της Χαλκιδικής, κατά τη σεζόν 2001/02, ανακηρύχθηκε πρωταθλητής και κέρδισε την άνοδο στη στο πρωτάθλημα της Β΄ Εθνικής, όπου και αγωνίστηκε ως βασικός τερματοφύλακας την επόμενη αγωνιστική χρονιά (2002/03). 

Συνολικά στα δυο χρόνια με τη φανέλα της Κασσάνδρας πραγματοποίησε 37 συμμετοχές στο πρωτάθλημα και οι εμφανίσεις του αυτές οδήγησαν τον Απόλλωνα Καλαμαριάς στην απόφαση να τον αποκτήσει με διετές συμβόλαιο.

Αν και ο αρχικός στόχων των ‘’Ποντίων» για εκείνη τη χρονιά ήταν να σωθούν, τελικά πέτυχαν ανέλπιστα την άνοδο στη Super League. Ο Καρατζιοβαλής πραγματοποίησε 26 εμφανίσεις την πρώτη χρονιά και 8 τη δεύτερη. Πραγματοποίησε το ντεμπούτο του στην μεγάλη κατηγορία στις 26 Φεβρουαρίου 2004, στον αγώνα κόντρα στο Αιγάλεω. 26/02/2004 Απόλλων Καλαμαριάς-Αιγάλεω 1-1

Το καλοκαίρι του 2005 αποδεσμεύθηκε από τον Απόλλωνα Καλαμαριάς και υπέγραψε διετές συμβόλαιο συνεργασίας με τον Άρη Θεσσαλονίκης,  ο οποίος είχε υποβιβασθεί στη Β’ Εθνική. Η χρονιά εκείνη στιγματίστηκε από τις πολλές αλλαγές προπονητών και παικτών καθώς η ομάδα ξεκίνησε με τον Κουούζελα ως προπονητή και μετά συνέχισε με τον Αναστόπουλο. Λόγω του έντονου ανταγωνισμού με τους δυο άλλους τερματοφύλακες της ομάδας (τον Πουρλιοτόπουλο και τον Γιουράι Μπούτσεκ), ο Καρατζιοβαλής, αν και ντεμπουτάρισε στις 29 Σεπτεμβρίου 2005 αγωνιζόμενος στον επαναληπτικό αγώνα του Κυπέλλου ΟΥΕΦΑ κόντρα στην Ρόμα Στο 0-0 «κράτησε» ο Αρης την Ρόμα, αποχαιρετώντας το Κύπελλο UEFA, πραγματοποίησε τελικά μόνο μια συμμετοχή στο πρωτάθλημα. Πιο συγκεκριμένα αγωνίστηκε ως βασικός στον αγώνα της 2ης αγωνιστικής (03/10/05) με την Προοδευτική, αλλά έπαθε ξανά ρήξη χιαστού στο ίδιο πόδι. Έχασε ξανά όλη τη χρονιά και επέστρεψε τον Μάιο για να παίξει σε τρία φιλικά πριν από το κλείσιμο της σεζόν.

Ο Άρης προβιβάστηκε στην Α΄Εθνική κι ο Καρατζιοβαλής παρέμεινε στην ομάδα μέχρι το 2009, αγωνιζόμενος όμως μόνο 2 φορές, κατά τη σεζόν 2008/09.Ο Δημήτρης Καρατζιοβαλής με τον Άρη στην Super Laeague 

Τη σεζόν 2009/10 αγωνίστηκε ως βασικός (25 συμμετοχές)  με τη φανέλα της Δόξας Δράμας στη Β Εθνική. «Μαυραετός» ο Καρατζιοβαλής

Το 2010, σε ηλικία 35 ετών επέστρεψε στον Απόλλων Καλαμαριάς,  ο οποίος αγωνίστηκε στη Δ’ Εθνική. Η δεύτερη θητεία του στην Καλαμαριά υπήρξε εντυπωσιακή καθώς μέσα σε τρία χρόνια ο Απόλλωνας ανέβηκε διαδοχικά τρεις κατηγορίες.Τη σεζόν 2012/13 βραβεύθηκε από τον ΠΣΑΠ ως ο καλύτερος τερματοφύλακας του 2ου Ομίλου της Football League 2.Λάμψη αστέρων στα Βραβεία ΠΣΑΠ ΟΠΑΠ 2013

Αν και είχε αποφασίσει να αποχωρήσει οριστικά από τα γήπεδα, το καλοκαίρι του 2014 αποδέχθηκε την σχετική πρόταση της αγαπημένης του ομάδας Καρατζιοβαλής: Είμαι φίλαθλος του Άρη, παραμένει πάντα στην καρδιά μου και επανήλθε (με το διπλό ρόλο του παίκτη και προπονητή τερματοφυλάκων Eπιστρέφει στον Άρη ο Δημήτρης Καρατζιοβαλής)Άρης: Τερματοφύλακας και προπονητής ο Καρατζιοβαλής για ένα χρόνο, στο δυναμικό του Άρη. Σε αυτή τη δεύτερη θητεία του στους «κίτρινους», κατέγραψε 13 συμμετοχές στο πρωτάθλημα της Γ’ Εθνικής ενώ παράλληλα μπήκε στο κλαμπ των παικτών που αγωνίστηκαν στην ομάδα του Άρη σε όλες τις κατηγορίες αλλά και στην Ευρώπη.

Συνέχισε αγωνιζόμενος σε καθαρά ερασιτεχνικό επίπεδο, αρχικά με την φανέλα του Μακεδονικού στο πρωτάθλημα της Α1 κατηγορίας της ΕΠΣΜ Στο Μακεδονικό ο Καρατζιοβαλής, την Α.Ε. Κρήνης ΕΠΣ Μακεδονίας: Στην Κρήνη συνεχίζει ο Καρατζιοβαλής τον Μακεδονικό Ασκού (2016) Και πάλι συμπαίκτες Καρατζιώτης-Καρατζιοβαλής αλλά και σε Μελιτέα, Νίκη Μεσημερίου, Ορφέα Σουρωτής, Χελιδόνια, Μαραθώνα, Όλυνθο (ΕΠΣ Χαλκιδικής) και Θερμαϊκό Θέρμης. Βόμβα στην Θέρμη: Φοράει γάντια ο Δημήτρης Καρατζιοβαλής!

Αργότερα εργάστηκε ως προπονητής – εκπαιδευτής Τερματοφυλάκων και στη συνέχεια ως Τεχνικός Διευθυντής στον Απόλλωνα Καλαμαριάς, στον Θερμαϊκό Θέρμης, στην Ακαδημία του Ολυμπιακού, στη γυναικεία ομάδα ποδοσφαίρου του ΠΑΟΚ (2020)Στο τεχνικό τιμ του γυναικείου ΠΑΟΚ ο Καρατζιοβαλής, και στον ΑΟ Χανιώτης (2022), ομάδα Γ’ Εθνικής Νέος τεχνικός διευθυντής της Χανιώτης ο βετεράνος τερματοφύλακας του Άρη, Δημήτρης Καρατζιοβαλής Παραμένει στην Χανιώτη ο ΚαρατζιοβαλήςΧανιώτη: «Αντίο» Καρατζιοβαλή

Τη σεζόν 2024/25 εργάζεται ως προπονητής τερματοφυλάκων στο νέο ξεκίνημα του Απόλλων Καλαμαριάς."Νέος προπονητής στην ομάδα μας,ο Γιώργος Αμανατίδης"

Προσωπική ζωή
Ο Καρατζιοβαλής υπηρετεί στην Πυροσβεστική Υπηρεσία.Ο μάχιμος πυροσβέστης Καρατζιοβαλής εξομολογείται: “Αυτοθυσία κόντρα στην πύρινη λαίλαπα”!

 Παραπομπές 

 Πηγές 
Προφίλ του Δ.Καρατζιοβαλή στο transfermarkt.com
Καρατζιοβαλής Δημήτρης: Μαθαίνεις να παλεύεις

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας